****

**ประกาศองค์การบริหารส่วนตำบลยะรัง**

**เรื่อง รับสมัครบุคคลเพื่อการสรรหาและเลือกสรรเป็นพนักงานจ้าง**

**(ประเภทภารกิจ)**

…………………………………………………..

ด้วยองค์การบริหารส่วนตำบลยะรัง อำเภอยะรัง จังหวัดปัตตานี ประสงค์จะดำเนินการรับสมัครบุคคลเพื่อดำเนินการสรรหา และเลือกสรรเป็นพนักงานจ้าง (ประเภทภารกิจ)

อาศัยอำนาจตามความในมาตรา 15 และมาตรา 25 แห่งพระราชบัญญัติระเบียบบริหารบุคคลส่วนท้องถิ่น พ.ศ. 2542 ประกอบกับประกาศคณะกรรมการพนักงานส่วนตำบลจังหวัดปัตตานี (ก.อบต.จังหวัดปัตตานี) เรื่องมาตรฐานทั่วไปเกี่ยวกับพนักงานจ้างหมวด 4 สรรหาและเลือกสรร ข้อ 19 ลงวันที่ 1 กรกฎาคม ๒๕๔๗ จึงประกาศรับสมัครบุคคลเพื่อดำเนินการสรรหาและเลือกสรรเป็นพนักงานจ้าง โดยมีรายละเอียดดังต่อไปนี้

**1.ตำแหน่งที่รับสมัครสอบ**

1.1 พนักงานจ้างตามภารกิจ

1.1.1 ผู้ช่วยเจ้าพนักงานป้องกันและบรรเทาสาธารณภัย เลขที่ตำแหน่ง ภ 01 - 004

สังกัดสำนักงานปลัด จำนวน 1 อัตรา

1.1.2 ผู้ช่วยเจ้าพนักงานสาธารณสุข เลขที่ตำแหน่ง ภ 06 - 001 จำนวน 1 อัตรา

**2.คุณสมบัติและลักษณะต้องห้ามของผู้มีสิทธิ์สมัคร**

**2.1 คุณสมบัติทั่วไป**

ผู้สมัครสอบคัดเลือกต้องมีคุณสมบัติและไม่มีลักษณะต้องห้ามตาม ข้อ 4 แห่งประกาศคณะกรรมการพนักงานส่วนตำบลจังหวัดปัตตานี เรื่อง มาตรฐานทั่วไปเกี่ยวกับพนักงานจ้าง ลงวันที่ 1 กรกฎาคม 2547 ดังนี้

(1) มีสัญชาติไทย

(2) มีอายุไม่ต่ำกว่า 18 ปี บริบูรณ์ และไม่เกิน 60 ปี

(3) ไม่เป็นบุคคลล้มละลาย

(4) ไม่เป็นผู้มีกายทุพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้าม เบื้องต้นสำหรับพนักงานส่วนตำบลดังต่อไปนี้

ก  โรคเรื้อนในระยะติดต่อหรือในระยะที่ปรากฏอาการเป็นที่น่ารังเกียจของสังคม

ข  วัณโรคในระยะอันตราย

ค  โรคเท้าช้างในระยะที่ปรากฏอาการเป็นที่น่ารังเกียจแก่สังคม

ง  โรคติดยาเสพติดให้โทษ

จ  โรคพิษสุราเรื้อรัง

(5) ไม่เป็นผู้ดำรงตำแหน่งข้าราชการการเมือง กรรมการพรรคการเมือง หรือเจ้าหน้าที่ในพรรคการเมือง

(6) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(7) ไม่เป็นผู้เคยรับโทษจำคุก โดยพิพากษาถึงที่สุดให้จำคุก เพระกระทำผิดทางอาญา เว้นแต่โทษสำหรับความรับผิดชอบที่ได้กระทำโดยประมาทหรือความผิดลหุโทษ

(8) ไม่เป็นผู้เคยถูกลงโทษให้ออก หรือปลดออกหรือลาออกจากราชการ รัฐวิสาหกิจ หรือหน่วยงานอื่นของรัฐ

(9) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐวิสาหกิจ พนักงานหรือลูกจ้างของราชการส่วนท้องถิ่น

**2.2 คุณสมบัติเฉพาะสำหรับตำแหน่ง /ลักษณะงาน (รายละเอียดตามแนบท้ายประกาศ ผนวก ก)**

**๓. การรับสมัคร**

**๓.๑ วันเวลา และสถานที่รับสมัคร**

ผู้ประสงค์จะสมัครเพื่อเข้ารับการสรรหาและการเลือกสรรเป็นพนักงานจ้าง สามารถติดต่อขอรับใบสมัครได้ตั้งแต่วันที่ **27 เมษายน – 8 พฤษภาคม ๒๕63 ในวันและเวลาราชการ และมายื่นเอกสารในวันรับสมัครด้วยตนเองระหว่างวันที่ 27 เมษายน – 8 พฤษภาคม ๒๕63 ในวันและเวลาราชการ** ได้ที่ สำนักงานปลัด องค์การบริหารส่วนตำบลยะรัง อำเภอยะรัง จังหวัดปัตตานีและสามารถสอบถามรายละเอียดเพิ่มเติมได้ที่หมายเลขโทรศัพท์ สำนักงาน **073 439 111**  ในวันและเวลาราชการ

**๓.๒ หลักฐานที่ต้องยื่นพร้อมใบสมัคร**

บุคคลผู้สมัครเข้ารับการสรรหาและการเลือกสรรเป็นพนักงานจ้าง ต้องยื่นใบสมัครด้วยตนเองโดยกรอกรายละเอียดในใบสมัครให้ถูกต้อง ครบถ้วนต่อเจ้าหน้าที่รับสมัครพร้อมหลักฐานดังต่อไปนี้

๑.) รูปถ่ายหน้าตรงไม่สวมหมวกและไม่ใส่แว่นตาดำ ขนาด ๑ นิ้ว ถ่ายครั้งเดียวกัน ไม่เกิน ๖ เดือน จำนวน ๓ รูป และผู้สมัครลงนามรับรองหลังรูปด้วย

๒.) สำเนาหลักฐานวุฒิการศึกษาหรือใบรับรอง จำนวน ๒ ฉบับ

๓.) สำเนาทะเบียนบ้าน จำนวน ๒ ฉบับ

๔.) สำเนาบัตรประจำตัวประชาชน จำนวน ๒ ฉบับ

๕.) ใบรับรองแพทย์ ซึ่งออกให้ไม่เกิน ๑ เดือนและแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนตำบล จำนวน 1 ฉบับ

๖.) สำเนาหลักฐานอื่น ๆ เช่น ทะเบียนสมรส ใบเปลี่ยนชื่อนามสกุล ใบอนุญาตขับขี่รถยนต์ หรือใบขึ้นทะเบียนทหารกองเกิน (สด.๙) (ถ้ามี) ฯลฯ จำนวน ๒ ฉบับ

**ทั้งนี้ ในหลักฐานทุกฉบับ ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย**

**๓.๓ ค่าธรรมเนียมการสมัคร**

- ผู้สมัครจะต้องเสียค่าธรรมเนียมการสมัคร จำนวน 10๐.- บาท (หนึ่งร้อยบาทถ้วน)

บุคคลผู้สมัครเข้ารับการสรรหาและการเลือกสรรเป็นพนักงานจ้าง จะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ต้องตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรเป็น พนักงานจ้าง ครั้งนี้เป็น โมฆะสำหรับผู้นั้นตั้งแต่ต้น

**4. ประกาศรายชื่อผู้มีสิทธิเข้าสอบ และสถานที่สอบ**

องค์การบริหารส่วนตำบลยะรัง จะประกาศรายชื่อผู้มีสิทธิรับการสรรหาและการเลือกสรร เป็นพนักงานจ้าง**ในวันพุธที่ 13 พฤษภาคม 2563**  ณ (บอร์ดประชาสัมพันธ์) ที่ทำการองค์การบริหารส่วนตำบลยะรัง อำเภอยะรัง จังหวัดปัตตานี

**5. วิธีการสรรหาและเลือกสรร จะดำเนินการดังนี้**

**5.1 พนักงานจ้างตามภารกิจ ใช้วิธีการสอบคัดเลือก**

หลักสูตรและวิธีการสอบคัดเลือก (รายละเอียดตามแนบท้ายประกาศ ผนวก ข)

**6. วัน เวลา และสถานที่สอบ**

องค์การบริหารส่วนตำบลยะรัง จะดำเนินการสรรหาและเลือกสรรเป็นพนักงานจ้าง (ประเภทภารกิจ) ณ ที่ทำการองค์การบริหารส่วนตำบลยะรัง ตามวันและเวลา รายละเอียดดังนี้

6.1 ภาคความรู้ความสามารถทั่วไป (ภาค ก) และภาคความรู้ความสามารถเฉพาะ สาหรับตำแหน่ง ( ภาค ข) ในวันศุกร์ ที่ 15 พฤษภาคม 2563 ตั้งแต่เวลา 10.00 – 12.00 น.

623 สอบภาคความเหมาะสมกับตำแหน่ง (ภาค ค) (สอบสัมภาษณ์) ในวันศุกร์ ที่ 15 พฤษภาคม 2563 เวลา 13.30 น. เป็นต้นไป

**7. การประกาศผลการสรรหาและเลือกสรร**

- องค์การบริหารส่วนตำบลยะรัง จะประกาศรายชื่อผู้ผ่านการสรรหาฯ ในวันอังคาร ที่ 19พฤษภาคม 2563 ณ (บอร์ดประชาสัมพันธ์) ที่ทำการองค์การบริหารส่วนตำบลยะรัง อำเภอยะรัง จังหวัดปัตตานี

**8. เกณฑ์การตัดสิน**

- ผู้ที่ถือว่าเป็นผู้ผ่านการสรรหาฯ จะต้องเป็นผู้ที่สอบได้คะแนนในแต่ละภาคที่สอบ ไม่ต่ำกว่าร้อยละ 60

**9. การขึ้นบัญชีผู้ผ่านการสรรหา และเลือกสรรเป็นพนักงานจ้าง**


การขึ้นบัญชีผู้ผ่านการสรรหาฯ องค์การบริหารส่วนตำบลยะรัง จะเรียงลำดับจากผู้ที่ ได้คะแนนรวมสูงสุดลงมาตามลำดับ ในกรณีที่มีผู้ผ่านการสรรหาฯ ได้คะแนนรวมเท่ากัน ให้ผู้ที่ได้คะแนนภาคความเหมาะสมกับตำแหน่ง (สัมภาษณ์) มากกว่า เป็นผู้อยู่ในระดับสูงกว่า ถ้าได้คะแนนภาคความเหมาะสมกับตำแหน่ง (สัมภาษณ์) เท่ากันให้ผู้ที่ได้คะแนนภาคความรู้ความสามารถที่ใช้เฉพาะตำแหน่งมากกว่าเป็น ผู้อยู่ใน**ระดับสูงกว่า** **ถ้าได้คะแนนภาคความรู้ความสามารถที่ใช้เฉพาะตำแหน่งเท่ากัน ให้ผู้ที่ได้คะแนนภาคความรู้ความสามารถทั่วไปมากกว่าเป็นผู้อยู่ในระดับสูงกว่า ถ้ายังคงได้คะแนนเท่ากันอีก ให้ผู้ได้รับเลขประจำตัวสอบก่อนเป็นผู้อยู่ในระดับสูงกว่า**

บัญชีผู้ผ่านการสรรหาฯ ให้ใช้ได้ไม่เกิน 1 ปี นับตั้งแต่วันที่ประกาศผลการสรรหาฯ เป็นต้นไป แต่ถ้ามีการสรรหาฯอย่างเดียวกันนี้อีก และได้ขึ้นบัญชีผู้ผ่านการสรรหาฯ ได้ใหม่แล้ว บัญชีผู้ผ่านการสรรหาฯครั้งนี้เป็นอันยกเลิก

10. การทำสัญญาจ้าง

**ผู้ที่ได้รับการขึ้นบัญชี** ผู้ผ่านการสรรหาฯ **จะได้ทำสัญญาจ้างเป็นพนักงานจ้างในสังกัดองค์การบริหารส่วนตำบลยะรัง ก็ต่อเมื่อได้รับความเห็นชอบจากคณะกรรมการพนักงานส่วนตำบลจังหวัดปัตตานี (ก.อบต.จังหวัดปัตตานี) เสียก่อน ซึ่งพนักงานจ้าง (ประเภทภารกิจ) มีระยะเวลาทำสัญญาจ้างไม่เกินคราวละ 4 ปี ทั้งนี้**ผู้ผ่านการสรรหาฯ **ที่ได้รับการทำสัญญาจ้าง มีวุฒิการศึกษาสูงกว่าที่ได้กำหนดไว้ตามประกาศนี้จะนำมาใช้เพื่อเรียกร้องสิทธิใดๆ เพื่อประโยชน์ของตนเองไม่ได้**

จึงประกาศมาให้ทราบโดยทั่วกัน

ประกาศ ณ วันที่ 20 เดือนเมษายน พ.ศ. 2563

(นายซูลกีฟลี เฮ็งปิยา)

นายกองค์การบริหารส่วนตำบลยะรัง